# ΕΛΛΗΝΙΚΗ ΔΗΜΟΚΡΑΤΙΑ

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 12571**

**Λιβαδειά 19/7/2022**

**ΑΠΟΣΠΑΣΜΑ**

Από το πρακτικό της αριθμ.2022-15ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **81**

**ΘΕΜΑ :** **Προγραμματισμός προσλήψεων πτυχιούχων φυσικής αγωγής με σχέση εργασίας ιδιωτικού δικαίου ορισμένου χρόνου για τα προγράμματα «Άθληση για Όλους» για τη χρονική περίοδο 2022-2023»**

Στη Λιβαδειά σήμερα την 18η Ιουλίου 2022, ημέρα Δευτέρα και ώρα 19:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **12351/14-7-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 21 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Πούλος Ευάγγελος |
|  | Τσεσμετζής Εμμανουήλ | 3 | Φορτώσης  Αθανάσιος |
|  | Δήμου Ιωάννης | 4 | Καράλης Χρήστος |
|  | Αποστόλου Ιωάννης | 5 | Τζουβάρας Νικόλαος |
|  | Σάκκος Μάριος | 6 | Μπράλιος Νικόλαος |
|  | Νταντούμη Ιωάννα | 7 | Γερονικολού Λαμπρινή |
|  | Καράβα Χρυσοβαλάντου Βασιλική (Βάλια) | 8 | Μπαρμπέρης Νικόλαος |
|  | Μερτζάνης Κων/νος | 9 | Αλεξίου Λουκάς |
|  | Γιαννακόπουλος Βρασίδας | 10 | Πλιακοστάμος Κων/νος |
|  | Σαγιάννης Μιχαήλ | 11 | Σπυρόπουλος Δημοσθένης |
|  | Τόλιας Δημήτριος | 12 | Παπαϊωάννου Λουκάς |
|  | Γαλανός Κων/νος (Απών στο 2& 3 ΘΗΔ) |  |  |
|  | Καπλάνης Κων/νος |  | Οι οποίοι δεν προσήλθαν |
|  | Κοτσικώνας Επαμεινώνδας |  | αν και κλήθηκαν νόμιμα |
|  | Αρκουμάνης Πέτρος |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Χέβα Αθανασία (Νάνσυ) |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το τρίτο θέμα της ημερήσιας διάταξης, η κ. Πρόεδρος έθεσε υπόψη των μελών του Δημοτικού Συμβουλίου το υπ αριθμ 12148/12-7-2022 έγγραφο του Αυτοτελούς Τμήματος Πολιτισμού Αθλητισμού & Τουρισμού του Δήμου στο οποίο αναφέρονται :

*Με στόχο τη κάλυψη των αναγκών των ΟΤΑ Α΄ και Β΄ βαθμού, ΝΠΔΔ,ΝΠΙΔ αυτών, σε προσωπικό που αφορά σε θέσεις Πτυχιούχων Φυσικής Αγωγής (Π.Φ.Α για την υλοποίηση των Προγραμμάτων Άθλησης για Όλους (Π.Α.γ.Ο) τα οποία επιδρούν καταλυτικά στη βελτίωση της ποιότητας ζωής των πολιτών, το Υπουργείο Πολιτισμού & Αθλητισμού εξέδωσε την υπ’ αριθ. ΥΠΠΟΑ 250384-30/05/2022, εγκύκλιο με την οποία καλεί τους ΟΤΑ Α’ και Β’ βαθμού, Ν.Π.Δ.Δ., και Ν.Π.Ι.Δ. αυτών να υποβάλλουν τα αιτήματά τους για τη περίοδο 2022-2023 αξιολογώντας τις ανάγκες τους.*

*Σύμφωνα με την παρ.6 του άρθρου 39 Ν.2725/99, όπως αντικαταστάθηκε με το άρθρο 29 του Ν.4151/13:*

*«Η Γενική Γραμματεία Αθλητισμού του Υπουργείου Παιδείας και Θρησκευμάτων Πολιτισμού και Αθλητισμού, τα Ν.Π.Ι.Δ. και Ν.Π.Δ.Δ. που εποπτεύονται από αυτήν, καθώς και οι φορείς που υλοποιούν προγράμματα Άθλησης για Όλους μετά από έγκρισή της, μπορούν να προσλαμβάνουν και να απασχολούν πτυχιούχους φυσικής αγωγής αποκλειστικά για τις ανάγκες υλοποίησης των προγραμμάτων Άθλησης για Όλους ή και Αναπτυξιακού Αθλητισμού, με σύμβαση εργασίας ιδιωτικού δικαίου ορισμένου χρόνου, διάρκειας όχι μεγαλύτερης των οκτώ μηνών. Επιτρέπεται να συνάπτονται συμβάσεις του προηγούμενου εδαφίου, καθ' υπέρβαση των προβλεπομένων περιορισμών της παρ. 3 του άρθρου 37 του ν.3986/2011, όπως κάθε φορά ισχύει, μέχρι ύψους δαπάνης του ποσού που εγγράφουν οι προσλαμβάνοντες φορείς ως πρόβλεψη στον προϋπολογισμό αυτών του τρέχοντος έτους από είσπραξη διδάκτρων ή συνδρομών συμμετοχής στα προγράμματα Άθλησης για Όλους ή από είσπραξη δωρεών ή χορηγιών για τα προγράμματα Άθλησης για Όλους και άλλων οικονομικών πόρων και το οποίο ποσό της δαπάνης δεν υπερβαίνει το ποσό που εισέπραξαν κατά το προηγούμενο οικονομικό έτος.*

*Οι Πτυχιούχοι Φυσικής Αγωγής του πρώτου εδαφίου της παραγράφου αυτής εξαιρούνται των διαδικασιών της υπ' αριθμ. 33/2006 ΠΥΣ (Α' 280).*

*Η Δ/νση Άθλησης για όλους, Ανάπτυξης Αθλητισμού και Διατροφής της Γενικής Γραμματείας Αθλητισμού ( Γ.Γ.Α ) , μέσω του τμήματος Σχεδιασμού ,Παρακολούθησης και Ελέγχου Προγραμμάτων Άθλησης για όλους ( ΠΑγΟ ) , προτείνει τις θέσεις Π.Φ.Α που είναι αναγκαίες για την υλοποίηση των Π.Α.γ.Ο και Αναπτυξιακού Αθλητισμού που υλοποιούν οι φορείς - Ο.Τ.Α., σύμφωνα με το Οργανωτικό Πλαίσιο που αυτή εκδίδει.*

*Για την έγκριση της πρόσληψης του προσωπικού αυτού και την κατανομή των εγκεκριμένων θέσεων ανά φορέα, εκδίδεται κοινή υπουργική απόφαση (ΚΥΑ ) των Υπουργών Πολιτισμού και Αθλητισμού, Εσωτερικών και Διοικητικής Ανασυγκρότησης και Οικονομικών .*

*Η πρόσληψη θα γίνει κατά τη διαδικασία που περιγράφεται, ΥΠΟΠΟΑ/ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), Οργανωτικό Πλαίσιο της Γ.Γ.Α. και η μισθοδοσία του προσωπικού αυτού καλύπτεται αποκλειστικά από το αντίτιμο που καταβάλλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της ΓΓΑ έως το ποσό του αντίστοιχου προβλεπόμενου Κ.Α.Ε.. Η απασχόληση αυτή δεν αναγνωρίζεται ως υπηρεσία για βαθμολογική ή μισθολογική εξέλιξη****.»***

*Σύμφωνα με το άρθρο 4 της απόφασης Υπ. Πολιτισμού & Αθλητισμού , ΥΠΟΠΟΑ/ ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), «Για την πρόσληψη προσωπικού Ιδιωτικού Δικαίου Ορισμένου Χρόνου, οι φορείς - ΟΤΑ Α και Β βαθμού, Ν.Π.Δ.Δ., και Ν.Π.Ι.Δ. αυτών, πρέπει να αποστείλουν τα αιτήματά τους στο Τμήμα Παρακολούθησης και Ελέγχου Προγραμμάτων Άθλησης για Όλους, της Διεύθυνσης Άθλησης για Όλους, Προβολής , Ανάπτυξης Αθλητισμού, Επιστημονικής Υποστήριξης και Διεθνών Σχέσεων της Γ.Γ.Α. προκειμένου να πάρουν έγκριση θέσεων».*

*Τα αιτήματα θα πρέπει να συνοδεύονται από Απόφαση Δημοτικού Συμβουλίου που θα αφορά αίτημα πρόσληψης Πτυχιούχων Φυσικής Αγωγής , στην οποία θα πρέπει να βεβαιώνεται ρητά ότι το σύνολο (100%) της δαπάνης για τη μισθοδοσία τους θα καλύπτεται αποκλειστικά από το αντίτιμο που θα καταβάλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της ΓΓΑ έως το ποσό του αντίστοιχου προβλεπόμενου ΚΑΕ ( άρθρο 29 του Ν.4151/29.4.2013) και στην οποία θα αναγράφεται ο αριθμός των αναγκαίων θέσεων και θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού .*

*Στα πλαίσια των ανωτέρω και σύμφωνα με το υπαριθμ. 10523/21.06.2022 έγγραφό του, ο Αντιδήμαρχος του Αυτοτελούς τμήματος Πολιτισμού, Αθλητισμού του Δήμου ζητά για την υλοποίηση των Προγραμμάτων Άθλησης για Όλους 2022-2023 , τη πρόσληψη Τεσσάρων (4) ατόμων Πτυχιούχων Φυσικής Αγωγής (Π.Φ.Α) με σχέση ΙΔΟΧ και ειδικότερα :*

*- Δύο (2) ΠΦΑ οποιασδήποτε ειδικότητας*

*- Ένας (1) ΠΦΑ ειδικότητας, ειδικής Φυσικής αγωγής*

*- Ένας (1) ΠΦΑ ειδικότητας Κολύμβησης και δίπλωμα ναυαγοσωστικής.*

*Η πρόσληψη προσωπικού για την υλοποίηση των προγραμμάτων «Άθληση για Όλους» είναι άκρως απαραίτητη, καθώς εξυπηρετεί ιδίως την ανάγκη της δια βίου άθλησης η οποία και πρέπει να αποτελεί μια από τις βασικές συνιστώσες για την ποιοτική διαχείριση και ουσιαστική αξιοποίηση του ελεύθερου χρόνου, λαμβάνοντας υπόψη το σύγχρονο τρόπο ζωής και τ' αποτελέσματα των ερευνών για τη θετική επίδραση της άσκησης στην υγεία και στην ψυχοκοινωνική κατάσταση του ατόμου. Η άσκηση με τη συστηματική επιστημονική καθοδήγηση, αποτελεί ουσιαστική κοινωνική επένδυση γιατί βελτιώνει την ποιότητα ζωής του ανθρώπου, θωρακίζει την υγεία, συμβάλλει στην πρόληψη εκφυλιστικών τάσεων, στην ανάπτυξη διαπροσωπικών σχέσεων και σε μια καλύτερη σχέση ανθρώπου και φυσικού περιβάλλοντος. Σκοπός των Π.Α.γ.Ο. είναι η βελτίωση του βιολογικού επιπέδου των αθλουμένων, η καλλιέργεια αθλητικού χαρακτήρα και αθλητικής συνείδησης, η αξιοποίηση του ελεύθερου χρόνου και η αναψυχή των αθλουμένων.*

*Για τη κάλυψη του κόστους μισθοδοσίας των ανωτέρω έχουν εγγραφεί οι απαραίτητες πιστώσεις στο προϋπολογισμό οικ. έτους 2022 τόσο στο σκέλος των εσόδων στους Κ.Α : α) Κ.Α 0529.003 « εισφορές αθλουμένων προγραμμάτων Π.Α.γ.Ο. ) ,β) Κ.Α 1212.004 » Από Γ.Γ.Α για υλοποίηση ΠΑγΟ ) όσο και στο σκέλος των εξόδων στους Κ.Α: α) Κ.Α 15/6041.001 « τακτικές αποδοχές ωρομισθίων γυμναστών ΠΑγΟ» και β) Κ.Α 15/6054.001 « εργοδοτικές εισφορές ωρομίσθιων γυμναστών ΠΑγΟ », σύμφωνα με την 200/11-07-2022 απόφαση της Οικονομικής Επιτροπής περί της 5ης αναμόρφωσης προϋπολογισμού τρέχουσας χρήσης.*

*Κατόπιν των ανωτέρω και λαμβάνοντας υπόψη :*

*την παρ. 6 του άρθρου 11 του ν. 3833/2010 την παρ.6 του άρθρου 39 Ν.2725/99, όπως αντικαταστάθηκε με το άρθρο 29 του Ν.4151/2013,την απόφαση Υπ. Πολιτισμού & Αθλητισμού,*

*ΥΠΟΠΟΑ/ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), και ειδικότερα το έγγραφο, ΥΠΠΟΑ, Α.Π. : 126614/29.03.2021, Υπουργείου Πολιτισμού & Αθλητισμού για την αποστολή αιτημάτων για την πρόσληψη Πτυχιούχων Φυσικής Αγωγής (Π.Φ.Α.) στα Προγράμματα Άθλησης για Όλους (ΠΑγΟ), περιόδου 2022-2023, τις εξασφαλισμένες πιστώσεις στον προϋπολογισμό του Δήμου, την εισήγηση του Αντιδημάρχου Πολιτισμού, Αθλητισμού.*

*Κατόπιν των ανωτέρω καλείται το Δημοτικό Συμβούλιο*

***Α.*** *Να**εγκρίνει τον προγραμματισμό πρόσληψης συνολικά τεσσάρων (4) πτυχιούχων φυσικής αγωγής για χρονικό διάστημα απασχόλησης έως οκτώ (8) μήνες, για την κάλυψη των αναγκών υλοποίησης των προγραμμάτων «Άθληση για Όλους» 2022-2023 με τις παρακάτω ειδικότητες :*

*-- Δύο (2) Πτυχιούχοι Φυσικής Αγωγής, οποιασδήποτε ειδικότητας*

*- Ένα (1) Πτυχιούχο Φυσικής Αγωγής, ειδικότητας, ειδικής Φυσικής Αγωγής*

*- Ένα (1), Πτυχιούχο Φυσικής Αγωγής, ειδικότητας Κολύμβησης και δίπλωμα Ναυαγοσωστικής.*

*Η διαδικασία και τα κριτήρια για την πρόσληψη των Π.Φ.Α. καθορίζονται στο άρθρο 7 της απόφασης Υπ. Πολιτισμού & Αθλητισμού ΥΠΟΠΟΑ/ΓΔΟΑ/ ΔΑΟΠΑΑ/ ΕΥΔΣ /69097/2670/170/14-02/2020 (ΦΕΚ 461/Β΄/14.2.2020), «Έγκριση Οργανωτικού Πλαισίου Προγραμμάτων Άθλησης για Όλους (ΠΑγΟ) της Γενικής Γραμματείας Αθλητισμού»*

*Το σύνολο (100%) της δαπάνης μισθοδοσίας του ανωτέρω προσωπικού (Π.Φ.Α θα καλυφθεί αποκλειστικά από αντίτιμο που θα καταβάλλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της Γ.Γ. Αθλητισμού έως το ποσό του αντίστοιχου ΚΑΕ ( άρθρ. 29 του ν. 4151/29.4.2013 )*

*Οι προσλήψεις θα βαρύνουν τους Κ.Α του σκέλους των εξόδων του προϋπολογισμού έτους 2022 & 2023 : 15/6041.001 « Τακτικές αποδοχές ωρομισθίων γυμναστών ΠΑγΟ », ποσό 1.341,00 και Κ.Α 15/6054.001 «Εργοδοτικές εισφορές ωρομίσθιων γυμναστών ΠΑγΟ », ποσό 336,00.*

***Β.*** *Να εξουσιοδοτεί το Δήμαρχο Λεβαδέων να προβεί σε όλες τις απαραίτητες ενέργειες ώστε να εκδοθεί η προκήρυξη για την πλήρωση των θέσεων, ανάλογα με τις ανάγκες έπειτα από την έγκριση των αρμοδίων οργάνων.*

***Γ.*** *Η παρούσα να κοινοποιηθεί στο Τμήμα Σχεδιασμού, Παρακολούθησης και Ελέγχου Προγραμμάτων Άθλησης για Όλους, της Διεύθυνσης Άθλησης για Όλους, Προβολής, Ανάπτυξης Αθλητισμού, Επιστημονικής Υποστήριξης και Διεθνών Σχέσεων της Γ.Γ.Α, του Υπουργείου Πολιτισμού και Αθλητισμού, προκειμένου να δρομολογηθούν οι διαδικασίες για την έγκριση των αιτούμενων προσλήψεων.*

*-* Λαμβάνοντας το λόγοοεπικεφαλής της δημοτικής παράταξης « Λαϊκή Συσπείρωση Λιβαδειάς» κ.Κοτσικώνας Επαμεινώνδας ,είπε ότι η παράταξή του θα καταψηφίσει διότι άν και τα προγράμματα αυτά απευθύνονται στο λαϊκό αθλητισμό δεν χρηματοδοτούνται από το κράτος . Πρόκειται για υποτίμηση της κεντρικής κυβέρνησης τόσο προς την τοπική αυτοδιοίκηση όσο και προς τους δημότες μας, μιας και τους εμπλέκει στη διαδικασία να πληρώνουν δίδακτρα , ειδικά αυτές τις δύσκολες μέρες που περνάει η χώρα . Επίσης δήλωσε ότι είναι γνωστό ότι πλέον όλων των άλλων η παράταξή του διαφωνεί με τον εμπαιγμό που γίνεται σχετικά με τις συμβάσεις ορισμένου χρόνου που είναι υποχρεωμένοι να υπογράφουν οι γυμναστές που θα πλαισιώνουν το σχετικό πρόγραμμα. Για λόγους λοιπόν πολιτικούς διαφωνούν και καταψηφίζουν το σχετικό θέμα.

Ακολούθως η Πρόεδρος κάλεσε τους δημοτικούς συμβούλους να ψηφίσουν σχετικά

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Μητάς Αλέξανδρος,3)Τσεσμετζής Εμμανουήλ, 4)Δήμου Ιωάννης ,5)Αποστόλου Ιωάννης,6)Σάκκος Μάριος, 7)Νταντούμη Ιωάννα, 8) Καράβα Χρυσοβαλάντου, 9)Μερτζάνης Κων/νος, 10)Γιαννακόπουλος Βρασίδας, 11)Σαγιάννης Μιχαήλ , 12) Καπλάνης Κωνσταντίνος, 13) Τόλιας Δημήτριος, 14)Καραμάνης Δημήτριος, 15) Τουμαράς Βασίλειος, 16) Κατής Χαράλαμπος 17) Χέβα Αθανασία .

Κατά ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2)Αρκουμάνης Πέτρος 3) Τσιφής Δημήτριος

Το Δημοτικό Συμβούλιο μετά από τη διενεργηθείσα ψηφοφορία και αφού έλαβε υπόψη του :

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 78 του Ν. 4954/2022
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* - το υπ αριθμ. 12148/12-7-2022 έγγραφο του Αυτοτελούς Τμήματος Πολιτισμού,Αθλητισμού & Τουρισμού του Δήμου που είχε διανεμηθεί
* Την αριθμ. ΥΠΠΟΑ 250384-30/5/2022 εγκύκλιο του Υπουργείου Πολιτισμού & Αθλητισμού για την αποστολή αιτημάτων για την πρόσληψη Πτυχιούχων Φυσικής Αγωγής (Π.Φ.Α.) στα Προγράμματα Άθλησης για Όλους (ΠΑγΟ), περιόδου 2022-2023.
* τις εξασφαλισμένες πιστώσεις στον προϋπολογισμό του Δήμου
* Το υπ αριθμ. 126614/29-3-2021 έγγραφο του Υπουργείου Πολιτισμού & Αθλητισμού
* Την παρ. 6του άρθρου 39 του Ν2725/99,όπως αντικαταστάθηκε με το άρθρο 29 του Ν.4151/13
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Εγκρίνει τον προγραμματισμό πρόσληψης πτυχιούχων φυσικής αγωγής συνολικού αριθμού τεσσάρων (4 ) ατόμων για χρονικό διάστημα απασχόλησης έως οχτώ μήνες , προς κάλυψη των αναγκών υλοποίησης των προγραμμάτων «Άθληση για Όλους» 2022-2023 , κατά αριθμό ατόμων και ειδικότητες :

- Δύο (2) άτομα Πτυχιούχοι Φυσικής Αγωγής οποιασδήποτε ειδικότητας

- Ένα (1) άτομο Πτυχιούχο Φυσικής Αγωγής ,ειδικότητας, ειδικής Φυσικής Αγωγής

- Ένα (1) άτομο , Πτυχιούχο Φυσικής Αγωγής ειδικότητας Κολύμβησης και δίπλωμα Ναυαγοσωστικής.

Η διαδικασία και τα κριτήρια πρόσληψης των Π.Φ.Α.να γίνουν όπως καθορίζονται στο άρθρο 7 της απόφασης Υπ. Πολιτισμού & Αθλητισμού ΥΠΟΠΟΑ/ΓΔΟΑ/ ΔΑΟΠΑΑ/ΕΥΔΣ /69097/2670/170/14-02/2020 (ΦΕΚ 461/Β΄/14.2.2020) « Έγκριση Οργανωτικού Πλαισίου Προγραμμάτων Άθλησης για Όλους (ΠΑγΟ) της Γενικής Γραμματείας Αθλητισμού »

**Β.** Το σύνολο (100%) της δαπάνης μισθοδοσίας του ανωτέρω προσωπικού να καλύπτεται αποκλειστικά από αντίτιμο που θα καταβάλλουν οι εξυπηρετούμενοι κάτοικοι και δημότες με τη μορφή διδάκτρων ή από είσπραξη δωρεών και χορηγιών ή μέσω της Γ.Γ. Αθλητισμού έως το ποσό του αντίστοιχου ΚΑΕ ( άρθρ. 29 του ν. 4151/29.4.2013 )

Οι προσλήψεις να βαρύνουν τους Κ.Α του σκέλους των εξόδων του προϋπολογισμού έτους 2022 & 2023 :

A) 15/6041.001 « τακτικές αποδοχές ωρομισθίων γυμναστών ΠΑγΟ » ποσό 1.341,00€

Β) Κ.Α 15/6054.001 « εργοδοτικές εισφορές ωρομίσθιων γυμναστών ΠΑγΟ » ποσό 336,00 €

**Γ.** Εξουσιοδοτεί τον κ. Δήμαρχο να προβεί στις απαραίτητες ενέργειες έκδοσης της προκήρυξης για την πλήρωσης των θέσεων ανάλογα με τις ανάγκες ,έπειτα από τις εγκρίσεις των αρμοδίων οργάνων.

**Δ.** Η παρούσα ,μέσω της αρμόδιας διεύθυνσης να κοινοποιηθεί στο Τμήμα Σχεδιασμού ,Παρακολούθησης και Ελέγχου Προγραμμάτων Άθλησης για Όλους, τις Διεύθυνσης Άθλησης για Όλους, Προβολής , Ανάπτυξης Αθλητισμού ,Επιστημονικής Υποστήριξης και Διεθνών Σχέσεων της Γ.Γ.Α , Υπουργείου Πολιτισμού και Αθλητισμού , προκειμένου να δρομολογηθούν οι διαδικασίες για την έγκριση των αιτούμενων προσλήψεων.

ΚΑΤΑ της απόφασης ψήφισαν οι κ.κ. 1) Επαμειν.Κοτσικώνας, 2) Πετρ. Αρκουμάνης, 3) Δημ. Τσιφής

**Η απόφαση πήρε τον αριθμό 81**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |
| --- | --- | --- |
|  | Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
|  | Μητάς Αλέξανδρος | Λιβαδειά αυθημερόν |
|  | Τσεσμετζής Εμμανουήλ | Ο Δήμαρχος Λεβαδέων |
|  | Δήμου Ιωάννης |  |
|  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
|  | Σάκκος Μάριος |  |
|  | Νταντούμη Ιωάννα |
|  | Μερτζάνης Κων/νος |
|  | Γιαννακόπουλος Βρασίδας |
|  | Σαγιάννης Μιχαήλ |
|  | Τόλιας Δημήτριος |
|  | Καπλάνης Κων/νος |
|  | Κοτσικώνας Επαμεινώνδας |
|  | Αρκουμάνης Πέτρος |
|  | Τσιφής Δημήτριος |
|  | Καραμάνης Δημήτριος |
|  | Τουμαράς Βασίλειος |
|  | Χέβα Αθανασία (Νάνσυ) |
|  | Κατής Χαράλαμπος |